Aquesta instrucció té per objecte regular la modalitat de control posterior que efectua la Intervenció General de la Generalitat de Catalunya, d'acord amb la normativa aplicable.
El control posterior estableix la revisió posterior dels expedients un cop comptabilitzades les despeses en comptes de la fiscalització prèvia plena.
Aquesta modalitat de control es podrà dur a terme en aquells supòsits de baix risc d'incompliment de la normativa o d'imports monetaris amb impacte mínim sobre la Hisenda de la Generalitat.
L'entrada en vigor d'aquesta instrucció és a partir del 17 de gener de 2020.
Aquesta instrucció té per objecte regular el control de la gestió econòmica i financera (d'ara endavant control de gestió) que efectua la Intervenció General de la Generalitat de Catalunya, d'acord amb la normativa aplicable.
El control de gestió és el que es realitza sobre els procediments, els sistemes i els programes de gestió amb efectes econòmics i financers, així com els seus resultats i riscos i l'organització.
En el marc d'aquest control s'avaluen l'economia, l'eficàcia i l'eficiència de la gestió econòmica i financera que donen com a resultat unes recomanacions que han de permetre millorar la gestió i establir uns procediments més àgils a les unitats responsables de la gestió de polítiques públiques.
L'entrada en vigor d'aquesta instrucció és a partir del 16/01/2020.
Aquesta instrucció té per objecte regular el control financer que efectua la Intervenció General de la Generalitat de Catalunya i substitueix els diferents desenvolupaments normatius establerts fins al 15 de gener de 2020.
L'aprovació d'aquesta nova instrucció respon a la necessitat d'incorporar les darreres modificacions a la Llei de finances de Catalunya, la millor coordinació amb l'aplicació única d'actuacions de control CADI i l'adaptació a les Normes d'Auditoria del Sector Públic a les Normes Internacionals d'Auditoria.
L'entrada en vigor d'aquesta instrucció és a partir del 15/01/2020.
Pel que respecata a les auditories de comptes anuals que s'efectuen a les entitats del sector públic de la Generalitat de Catalunya, s'ha aprovat per resolució, les adaptacions als models d'informes d'auditoria i al document d'inici de l'auditoria.
L'objecte de la present instrucció és la regulació de la informació comptable i financera a trametre a la Intervenció General de la Generalitat de Catalunya, per part de les entitats públiques incloses dins del sector de les administracions públiques segons les normes SEC.
Les subvencions són un instrument que té l'Administració per fomentar activitats en l'àmbit privat que generin valor públic.
El control financer de subvencions vetlla perquè es compleixi aquest objectiu des del compliment a les disposicions legals aplicables a les finances de la Generalitat.
Procediment derogat per la Instrucció 01/2020 de Control financer
L'objectiu de la Instrucció és adaptar la regulació de la participació de la Intervenció General en els procediments de contractació de les Entitats del Sector Públic de la Generalitat de Catalunya als successius canvis normatius.
El control financer a les entitats del sector públic de la Generalitat de Catalunya té per objecte comprovar que el funcionament econòmic i financer d'aquestes entitats s'ajusta a l'ordenament jurídic i als principis generals de la bona gestió financera.
La Llei de mesures 5/2017, estableix que l'entitat controlada ha de comunicar a la Intervenció General, per mitjà del departament d'adscripció, les actuacions que cal fer per tal de rescabalar i evitar perjudicis a la hisenda de la Generalitat.
Aquest procediment descriu les tasques per elaborar informes de control financer i direcció d'auditoria a les entitats que formen part del sector públic de la Generalitat.
Procediment derogat per la Instrucció 1/2020 de Control Financer
La nota analitza el règim jurídic aplicable als centres CERCA I estableix criteris tant per al règim especial aplicable a la contractació laboral com per al règim jurídic d'aplicació al director científic i a altres directius dels centres.
També fixa pautes en relació amb el còmput de la massa salarial, les retribucions, i la captació i retenció de talent.
La Instrucció regula el procediment d'aprovació i publicació de les convocatòries de subvencions i de les subvencions excloses de concurrència.
La nova tramitació preveu l'obligació, que tenen els òrgans convocants, de subministrar les dades de la convocatòria al registre d'ajuts i subvencions (RAIS) i, si escau, les dades comptables al GECAT, com a pas previ a l'assignació del codi de referència de la base de dades nacional de subvencions (BDNS) i a la publicació de la convocatòria al DOGC.
Les entitats del sector públic que gestionen serveis sanitaris per compte de la Generalitat de Catalunya es regeixen pel principi d'autonomia de gestió sobre la base de l'article 68 de la Llei 7/2011, de 27 de juliol, de mesures fiscals i financeres.
La instrucció defineix l'abast de l'autonomia de gestió en els àmbits de la contractació pública, els recursos humans, el patrimoni i en l'economicofinancer; també fixa: els criteris econòmics que han de complir; el control, i els efectes de la suspensió de l'autonomia de gestió.
La instrucció fixa criteris per distingir jurídicament les diferents aportacions econòmiques que fan els titulars dels departaments de la Generalitat a favor de les entitats del seu sector públic.
Defineix en cada cas el tràmit de l'expedient; la documentació que ha de contenir; el tractament pressupostari i comptable; els criteris de control a l'entitat perceptora en cas d'excés d'ingrés, i el conseqüent tractament dels romanents de tresoreria.
Inclou un glossari de termes relacionats amb ajuts i subvencions.
La instrucció determina l'àmbit d'aplicació, defineix el concepte de 'massa salarial' i fixa els criteris que s'apliquen en el control financer.
La metodologia per determinar la massa salarial del personal laboral del sector públic de la Generalitat de Catalunya permet verificar que es compleixen les limitacions sobre creixement, d'acord amb la normativa pressupostària.
Els criteris que s'estableixen a la Instrucció fan referència a les limitacions per a l'exercici 2016 (creixement màxim de l'1,1%), si bé cal entendre'ls aplicables a la normativa vigent per a cada exercici pressupostari, la qual figura en els pressupostos de la Generalitat i es deriva de la normativa bàsica de l'Estat.
El full de càlcul us pot servir com a eina de suport.